
DR.30.10.2008 53 
 
 

tawaran penender yang lain terutama daripada penender yang 
menawarkan harga termurah sekali iaitu syarikat Kelowna 
Flightcraft Ltd. yang menawarkan helikopter model KAZAN 
MI172KF dengan harga tawaran sebanyak USD312 juta ataupun 
RM1.61 bilion dan; 

(ii) Yang Berhormat bagi Lembah Pantai dan Yang Berhormat bagi 
Padang Serai mendakwa bahawa harga tawaran yang dibuat 
oleh Eurocopter dalam perolehan helikopter ini adalah lebih 
mahal berbanding dengan harga pembelian yang dibuat oleh 
negara Brazil di mana perbezaannya daripada segi harga adalah 
lebih daripada 200%. 

(iii) Yang Berhormat bagi Pokok Sena mempertikaikan mengapa 
tawaran yang dibuat oleh petender dengan harga yang murah 
tidak dipertimbangkan sedangkan keperluan adalah untuk 
mengganti pesawat Nuri bagi penggunaan pengangkutan dan ini 
memadai dengan memperoleh Cougar model EC225. 

Tuan Mohamed Azmin bin Ali [Gombak]: [Bangun] 

Timbalan Yang di-Pertua [Datuk Ronald Kiandee]: Yang Berhormat, Yang 
Berhormat Gombak bangun Yang Berhormat. 

Datuk Wira Abu Seman Yusop:  Tuan Yang di-Pertua, ini baru saya baca... 

Timbalan Yang di-Pertua [Datuk Ronald Kiandee]:  Ya, nak bagi jalan? 

Datuk Wira Abu Seman Yusop:  Tak bagi. 

Timbalan Yang di-Pertua [Datuk Ronald Kiandee]:  Dia tak bagi lagi Yang 
Berhormat. 

Datuk Wira Abu Seman Yusop: Sebelum saya membuat penjelasan lanjut 
berkaitan dengan tawaran harga oleh Eurocopter bagi 12 buah helikopter ini, sekali lagi 
saya ingin menegaskan bahawa harga tawaran yang dibuat oleh Eurocopter adalah 
berjumlah Euro323.7 juta atau RM1.604 bilion termasuk pakej teknikal serta offset dan 
bukannya Euro463.44 juta ataupun RM2.31 bilion seperti mana yang didakwa oleh kedua-
dua Yang Berhormat iaitu Yang Berhormat Ketua Pembangkang dan Yang Berhormat Ipoh 
Timur. 

Malahan tawaran berkaitan dengan RM2.3 bilion, tidak ada mana-mana penender 
yang membuat tawaran harga seperti tersebut. Sehubungan dengan proses perolehan 
helikopter ini, Kementerian Pertahanan secara telus dan profesional melaksanakan secara 
tender terbuka antarabangsa bagi membolehkan semua syarikat pembuat mengambil 
bahagian secara langsung dan dengan tidak ada komisen dibayar oleh pihak pembekal 
atau kerajaan kepada mana-mana pihak. Ini adalah selaras dengan dasar perolehan 
kerajaan yang sedia ada di mana elemen penting yang diberi penekanan dalam perolehan 
helikopter ini adalah mengikut aspek teknikal dan offset selain tawaran harga yang 
munasabah. 

Bagaimanapun, tawaran yang dikemukakan oleh Eurocopter ini adalah masih 
belum dimuktamadkan sepenuhnya. Pengeluaran LOI yang belum mengikat kerajaan 
adalah bagi membolehkan proses rundingan berkaitan dengan perolehan ini dilaksanakan. 
Dengan adanya LOI seperti tersebut, Kementerian Pertahanan boleh melaksanakan proses 
runding bersesuaian dengan keperluan kontrak meliputi aspek-aspek berikut iaitu; 

(a) runding teknikal, 

(b) program offset yang turut melibatkan penyertaan syarikat tempatan, 

(c) terma-terma dan syarat kontrak, 

(d) jadual pembayaran dan; 

(e) runding harga. 



tawaran penender yang lain terutama daripada penender yang menawarkan harga termurah sekali iaitu syarikat Kelowna Flightcraft Ltd. yang menawarkan helikopter model KAZAN MI172KF dengan harga tawaran sebanyak USD312 juta ataupun RM1.61 bilion dan; (ii) Yang Berhormat bagi Lembah Pantai dan Yang Berhormat bagi Padang Serai mendakwa bahawa harga tawaran yang dibuat oleh Eurocopter dalam perolehan helikopter ini adalah lebih mahal berbanding dengan harga pembelian yang dibuat oleh negara Brazil di mana perbezaannya daripada segi harga adalah lebih daripada 200%. (iii) Yang Berhormat bagi Pokok Sena mempertikaikan mengapa tawaran yang dibuat oleh petender dengan harga yang murah tidak dipertimbangkan sedangkan keperluan adalah untuk mengganti pesawat Nuri bagi penggunaan pengangkutan dan ini memadai dengan memperoleh Cougar model EC225. Tuan Mohamed Azmin bin Ali [Gombak]: [Bangun]. Timbalan Yang di-Pertua [Datuk Ronald Kiandee]: Yang Berhormat, Yang Berhormat Gombak bangun Yang Berhormat. Datuk Wira Abu Seman Yusop: Tuan Yang di-Pertua, ini baru saya baca... Timbalan Yang di-Pertua [Datuk Ronald Kiandee]: Ya, nak bagi jalan?. Datuk Wira Abu Seman Yusop: Tak bagi. Timbalan Yang di-Pertua [Datuk Ronald Kiandee]: Dia tak bagi lagi Yang Berhormat. Datuk Wira Abu Seman Yusop: Sebelum saya membuat penjelasan lanjut berkaitan dengan tawaran harga oleh Eurocopter bagi 12 buah helikopter ini, sekali lagi saya ingin menegaskan bahawa harga tawaran yang dibuat oleh Eurocopter adalah berjumlah Euro323.7 juta atau RM1.604 bilion termasuk pakej teknikal serta offset dan bukannya Euro463.44 juta ataupun RM2.31 bilion seperti mana yang didakwa oleh kedua- dua Yang Berhormat iaitu Yang Berhormat Ketua Pembangkang dan Yang Berhormat Ipoh Timur. Malahan tawaran berkaitan dengan RM2.3 bilion, tidak ada mana-mana penender yang membuat tawaran harga seperti tersebut. Sehubungan dengan proses perolehan helikopter ini, Kementerian Pertahanan secara telus dan profesional melaksanakan secara tender terbuka antarabangsa bagi membolehkan semua syarikat pembuat mengambil bahagian secara langsung dan dengan tidak ada komisen dibayar oleh pihak pembekal atau kerajaan kepada mana-mana pihak. Ini adalah selaras dengan dasar perolehan kerajaan yang sedia ada di mana elemen penting yang diberi penekanan dalam perolehan helikopter ini adalah mengikut aspek teknikal dan offset selain tawaran harga yang munasabah. Bagaimanapun, tawaran yang dikemukakan oleh Eurocopter ini adalah masih belum dimuktamadkan sepenuhnya. Pengeluaran LOI yang belum mengikat kerajaan adalah bagi membolehkan proses rundingan berkaitan dengan perolehan ini dilaksanakan. Dengan adanya LOI seperti tersebut, Kementerian Pertahanan boleh melaksanakan proses runding bersesuaian dengan keperluan kontrak meliputi aspek-aspek berikut iaitu; (a) runding teknikal, (b) program offset yang turut melibatkan penyertaan syarikat tempatan, (c) terma-terma dan syarat kontrak, (d) jadual pembayaran dan; (e) runding harga.